OVERLEVDE: Ifølge Veterinærhøgskolen har denne katten overlevd maskinvask på ullprogram. Foto: NMBU Veterinærhøgskolen

Katt krøp inn i vaskemaskin - overlevde ullprogram

Ved et uhell havnet familiekatten Zero i vaskemaskinen. Så ble det satt på et ullprogram.

Oppdatert 14. desember 2017

Artikkelen er over to år gammel

Da vasken var ferdig kom sønnen på 14 og åpnet døren på vaskemaskinen. Ut ramlet en forslått, våt og kald pus - i live.

– Zero var klissvåt. Han så helt innskrumpet ut og var mye tynnere enn vanlig. Han var veldig svimmel og begynte å kaste opp, sier Joakim (14) til NRK, som først omtalte saken.

Les også: Spiste katt på tv

Katten var ikke i vaskemaskinen da det ble lagt inn tøy, men snek seg inn da det ble hentet et par sokker som ikke kom med i vasken.

– Det har vært noen nervepirrende dager. Da veterinærene sa det skulle gå bra med ham, kunne vi endelig slappe av, sier mor Annette til NRK.

– Historien stemmer



Den utrolige historien bekreftes av Veterinærhøgskolen overfor VG. De fikk katten inn til behandling torsdag i forrige uke.

– Vi kan bekrefte at historien stemmer, sier veterinær Vibeke Rootwelt ved klinikken på Veterinærhøyskolen.

Hun forteller at pus var våt, fortumlet og kald. Hun berømmer eierne.

KALD: Etter et lite opphold på Veterinærhøgskolen er katten i fin form. Foto: VETERINÆRHØGSKOLEN

– Vi vet at dette er et fenomen som forekommer. Katter er selvstendige dyr som gjemmer seg der de vil. Mange eiere ville unnlatt å gå til veterinær, sier Rootwelt.

Les også: Han er verdens høyeste katt

Hun opplyser at katten fikk behandling i to dager.

– Den fikk væske intravenøst, oksygen og smertestillende. Den fikk også varme og omsorg. Da den kom til behandling var den fortumlet og hadde så lav kroppstemperatur at den ikke kunne måles, sier hun.

– Hvor lenge var katten i vaskemaskinen?

Husker du? Pus gikk 12 mil hjem

– Ut fra at det var et standard ullvaskemprogram, vil jeg anslå 40 minutter, sier hun.

VG har vært i kontakt med eierne via Veterinærhøgskolen, men de ønsker ikke å utdype sitatene til NRK.

Publisert: 14.12.17 kl. 15:18 Oppdatert: 14.12.17 kl. 16:34

Les også

Mer om Dyr